ZAPISNIK SEJE SVETA KS VOLČJI POTOK RUDNIK IN OBENEM TUDI USTANOVNE 1. SEJE NOVOIZVOLJENEGA SVETA KS, KI JE BILA DNE 09.11.2010 V PROSTORIH DOMA KS

Prisotni člani sveta: Goričan Alojz, Orešnik Robi, Novak Darja, Sršen Franc, Budja Nataša;

Novoizvoljeni člani sveta: Jerman Samo,Širec Robi, Briški Vera, Repnik Tončka;

Dnevi red:

1. Poročilo o delu KS Volčji Potok – Rudnik za obdobje 2006 – 2010
2. Razprava na poročilo
3. Poročilo o izidu volitev za člane sveta KS Volčji Potok - Rudnik
4. Razno

Točka 1

Sršen Franc je podal poročilo o delu KS za obdobje od leta 2006 – 2010. Ugotovili smo, da je bilo veliko narejenega v tem obdobju, v teku so še nekateri projekti. V tem obdobju smo imeli 18 sej. Na sejah smo predvsem obravnavali problematiko v KS. Nekatere probleme smo uspešno rešili, ostala sta dva največja problema in sicer vodovod v Rudniku ter asfaltiranje cest.

V tem obdobju se je postavilo otroško igrišče, katerega smo ogradili za varnost najmlajših, dokončalo se je asfaltiranje ceste do golf igrišča, napravil se je pločnik ter javna razsvetljava. Asfaltiralo se je še nekaj cest v KS. Pri domu krajanov se je postavilo balinišče, zamenjala se je streha na domu. Tudi notranjost doma se je spremenila. Uredili smo prostor za žar in priključitev kanalizacije.

V teku je priprava za napeljavo kurjave v domu KS. Kot najugodnejši ponudnik j se je izbral Galkoplast Šraj d.o.o., iz Radomelj.

Točka 2

Franc Sršen se je vsem članom sveta lepo zahvalil za sodelovanje v teh štirih letih. Tudi člani sveta smo zelo zadovoljni z delom v preteklih štirih letih.

Točka 3

Sršen Franc je podal poročilo o izidu volitev v novo 4 letno obdobje in sicer so bili izvoljeni novi člani sveta: Širec Robi, Jerman Samo, Briški Vera in Repnik Tončka.

Za predsednika KS svet predlaga Sršen Franca, za podpredsednico sveta KS Repnik Točko, za tajnico Budja Natašo.

Sklep: sprejeli smo poročilo o izidu volitev in potrdili za predsednika Sršen Franca, za podpredsednico sveta KS Repnik Točko, za tajnico Budja Natašo.

Razreši se stari Odbor KS.

Točka 4

Repnik Točka opozori na resen problem pitne vode v Rudniku. Voda je nepitna, potrebno je prekuhavanje. Pove, da je župan Občine Kamnik podpisal in odobril projekt izpeljave vodovoda v Rudniku, a so dela ustavljena. Potrebno je hitro reševanje. Predlaga naj se člani sveta KS s predsednikom dogovorijo za sestanek z g. Luževcem na Občini Kamnik. Ravno on se zavzema, da bi celoten Volčji Potok-Rudnik dobil Kamniški vodovod, da se postavijo hidranti, .. Potreben bo tudi dogovor z g. Vehovarjem.

Jerman Samo predlaga odbor, ki bi se zavzel za vodovod v Rudniku in bi sodeloval z Občino Kamnik. Zato svet predlaga kandidate za ceste in vodovod v Rudniku Repnik Tončko in Briški Vera.

Kandidati za promet in ceste Jerman Samo in Novak Darja.

Kandidata zadolžena za zgornji del Volčjega Potoka Širec Robi in Budja Nataša.

Jerman Samo pove, da je odbor za nadzor prometa, kateri bi poročal o stanju na cesti v KS še v prejšnji sestavi. Kandidati so Jerman Samo, Novak Darja in Kuret Peter. Jerman Samo bo pripravil poročilo o delu odbora za varnost prometa.

Kandidati o vseh težavah obveščajo predsednika KS. Sršen Franc predlaga, da na naslednjo sejo povabimo predstavnika Policijske postaje Kamnik.

Orešnik Robi opomni tudi nove člane sveta KS, da se vsi člani pobrigamo za kanalizacijo tistim , ki je še nimajo oz. so plačali priklop, dobili pa je niso.

Sršen Franc pove, da glede kanalizacije v Volčem Potoku še ni vse urejeno. Nekateri krajani niso plačali prispevka za kanalizacijo, nekateri sploh niso podpisali pogodbe, nekateri imajo priklop, nekateri so plačali priklop, a ga niso dobili. Denarja ti krajani nočejo vrnjenega, zato bo ostal vezan na banki. Repnik Tončka poudari, da se je potrebno o vsem, tudi glede vodovoda in kanalizacije pogovoriti z ljudmi in pridobiti pisna soglasja, ker ljudje se spreminjajo, mnenja tudi, …

Svet KS se strinja, naj zadeve, ki so nerešene glede kanalizacije rešuje Občina Kamnik oziroma za to pristojne pravne službe ali inšpektorji, ki imajo vse podatke in se s tem ne ukvarja svet KS.

Sršen Franc pove vem članom sveta, da se pred Božičem in novim letom obišče vse krajane Volčjega Potoka in Rudnika , ki so starejši od 80 let in se jih simbolično obdari. Poleg tega bomo obiskali še župana, podžupana, Uršič Žareta, Pučko in podjetje Žurbi,Lambdo Group d.o.o., skratka vse, ki so kakorkoli prispevali denarna sredstva ali material za našo KS.

Sejo zaključili ob 20.45. uri.

Zapisala:

Nataša Budja

Predsednik KS:

Franc Sršen